2015. gada 7. jūlijā Rīkojums Nr. 359

Rīgā (prot. Nr. 32 3. §)

**Par nekustamā īpašuma "Plūdoņi" Ādažu novadā pirkšanu projekta "LIFE 12 NAT/LV/000509 "Īpaši aizsargājamo putnu sugu aizsardzības stāvokļa uzlabošana *Natura 2000* teritorijā Ādaži"" īstenošanai**

1. Atļaut Aizsardzības ministrijai pirkt nekustamo īpašumu "Plūdoņi" (nekustamā īpašuma kadastra Nr. 8044 005 0363) – zemes vienību 6,6 ha platībā (zemes vienības kadastra apzīmējums 8044 005 0363) – Ādažu novadā, kas nepieciešams projekta "LIFE 12 NAT/LV/000509 "Īpaši aizsargājamo putnu sugu aizsardzības stāvokļa uzlabošana *Natura 2000* teritorijā Ādaži"" īstenošanai.

2. Aizsardzības ministrijai:

2.1. šā rīkojuma 1. punktā minēto nekustamo īpašumu normatīvajos aktos noteiktajā kārtībā ierakstīt zemesgrāmatā uz valsts vārda Aizsardzības ministrijas personā;

2.2. izdevumus, kas saistīti ar šā rīkojuma 1. punktā minētā nekustamā īpašuma pirkšanu un ierakstīšanu zemesgrāmatā, segt no 2015. gada valsts budžeta apakšprogrammā 70.07.00 "LIFE programmas projekti vides aizsardzības pasākumiem" paredzētajiem līdzekļiem.

Ministru prezidenta vietā –

satiksmes ministrs Anrijs Matīss

Aizsardzības ministrs Raimonds Vējonis